आप माल्या के साथ “Good times” का सुहाना सफ़र भी कर लो। नीरा राडिया से भी सट लो। सारे करम कर लो। पर आपके सारे ख़ून माफ़! क्यों? इसीलिए न कि आप 10 जनपथ के चरणों में नतमस्तक हो! इसीलिए न कि कांग्रेस ऑफिस की ईंटों में ही आपको अपना काबा और काशी नज़र आता है। राजनीतिक सरपरस्ती के इस सुख के आगे तो राज्य सभा जाना बहुत छोटी बात है। फिर किस दौर में नही रही है ये लॉयलिटी। बस हिम्मत रखो खुशवंत सिंह की तरह सच क़ुबूल करने की। महान लेखक खुशवंत सिंह ने खुद ही ज़ाहिर कर दिया था कि वे संजय गांधी की सिफारिश पर हिन्दुस्तान टाइम्स के एडिटर बने थे। इससे उनकी महानता घट नही गई।